bloukolle rede vir kommer? | Health24
bloukolle rede vir kommer?
My seuntjie is hoogs allergies vir suiwel en eiers.Die dokter het ook yster (chelafer) voorgeskryf wat hy nou vir 5 maande moet drink omdat sy yster telling laag is.Sy beentjies stamp sommer vir niks vol bloukolle,hy is ' n seuntjie en rof,maar selfs waar sy enkels teen mekaar stamp,of sy kniee dan word dit blou.Buiten die yster wat hy nou al 2 maande drink,gee ek al vir ' n jaar lank vir hom calsuba junior as ' n kalsium aanvulling.Kan dit wees dat hy nog ' n tekort aan iets het?
Ek kan glo dat jy bekommerd is oor jou seuntjie se neiging om bloukolle te ontwikkel. Dit is egter een van die newe-effekte van 'n ystertekort wat die dr alreeds met die pille behandel. Voedsels wat ryk bronne van yster is, sluit in: Lewer, rooi vleis, eiergeel, vis, peulgroente, yster-verrykte brood en ontbytgrane en droë vrugte soos rosyntjies. Maak seker dat hy elke dag 'n bron van vitamien C (lemoensap of lemoene, aarbeie, koejawels, spanspek, papaja, ens) inneem wanneer hy die ysteraanvulling drink want vit C help met die opname van yster. Dit kan 3 tot 5 maande duur totdat sy liggaamsvoorade van yster weer aangevul is, wees dus geduldig.